Pīters Laviolets
Pīters Laviolets (angļu: Peter Laviolette; 1964. gada 7. decembrī) ir amerikāņu hokeja treneris, agrākais hokejists, aizsargs, ASV hokeja izlases dalībnieks. Pašlaik (2023) Laviolets ir NHL kluba Ņujorkas "Rangers" galvenais treneris. Kā galvenais treneris Nacionālajā hokeja līgā vadījis vairāk kā 1200 spēles, 2006. gadā kopā ar Karolīnas "Hurricanes" izcīnījis Stenlija kausu. Stenlija kausa finālsēriju sasniedzis arī ar Filadelfijas "Flyers" un Našvilas "Predators".